Քառոտանի (կառուցվածք)

Քառոտանի (ֆրանսերեն՝ tétrapode), ջրի ալիքները ցրող բետոնե բլոկի տեսակ, որն օգտագործվում է եղանակային պայմաններից ափամերձ շրջաններում առաջացած էրոզիան կանխելու համար, հիմնականում՝ ափամերձ կառույցների, ինչպիսիք են ծովապատնեշները և ալեբեկիչները, ամրապնդելու համար: Քառոտանիները պատրաստվում են բետոնից և քառանիստ են՝ ներխուժող ալիքների ուժը ցրելու համար՝ թույլ տալով ջրին հոսել դրանց շուրջը, այլ ոչ թե դեմ դիմաց, և նվազեցնում են ջրի շարժը: Գյուտ Քառաոտանիները սկզբնապես մշակել են 1950 թվականին Ֆրանսիայի Գրենոբլ քաղաքի «Laboratoire Dauphinois d'Hydraulique» (այժմ՝ «Artelia ») ընկերության աշխատակիցներ Պիեռ Դանելը և Պոլ Անգլես դ'Օրիակը, որոնք ստացել են նախագծի հեղինակային իրավունքի արտոնագիրը։ Ֆրանսիական գյուտը անվանվել է tétrapode, ծագում է հունարեն tetra և podeբառերից։ Քառոտանիները առաջին անգամ օգտագործվել են Մարոկկոյի Կասաբլանկայի Ռոշ Նուար քաղաքի ջերմաէլեկտրակայանում՝ ծովաջրի ընդունման կետը պաշտպանելու համար։ Օգտագործում Քառոտանիները տարածում են գտել ամբողջ աշխարհում, մասնավորապես Ճապոնիայում։ Հաշվարկվել է, որ Ճապոնիայի 35․000 կմ երկարությամբ ափամերձ գծի գրեթե 50 տոկոսը ծածկված է կամ ինչ-որ կերպ փոփոխվել է քառոտանիներով և բետոնե այլ ձևի բլոկներով: Նրանց տարածումը Օկինավա կղզում, որը Ճապոնիայի հայտնի հանգստավայր է, դժվարացրել է զբոսաշրջիկների համար անփոփոխ լողափեր և ափագիծ գտնելը, հատկապես կղզու հարավային կեսում։ Ծանոթագրություններ